Τομάς Βατσλίκ

Ο Τομάς Βατσλίκ (τσέχικα: Tomáš Vaclík) (29 Μαρτίου 1989) είναι Τσέχος επαγγελματίας ποδοσφαιριστής, ο οποίος αγωνίζεται ως τερματοφύλακας στο MLS, για τη Νιου Ίνγκλαντ Ρεβολούσιον, καθώς και την Εθνική Τσεχίας. Ο Βατσλίκ έκανε το ντεμπούτο του για την Εθνική Τσεχίας ανδρών το 2012 και ήταν μέλος της ομάδας που συμμετείχε στο Ευρωπαϊκό Πρωτάθλημα του 2016 και στο Ευρωπαϊκό Πρωτάθλημα του 2020.

 Ο Βατσλίκ ξεκίνησε τη σταδιοδρομία του με την ΜΦΚ Βιτκοβίτσε στην Δεύτερη Κατηγορία Τσεχίας, όπου έπαιξε για τρεις σεζόν, πριν ενταχθεί στην ΦΚ Βικτόρια Ζίζκοφ. Η Ζίζκοφ κέρδισε την άνοδο στην Πρώτη Κατηγορία Τσεχίας στην πρώτη σεζόν του Βατσλίκ με τον σύλλογο. Τον Ιούλιο του 2011, ο Βατσλίκ υπέγραψε τριετές συμβόλαιο με την Ντε Χράαφσχαπ, αλλά αργότερα ανακοινώθηκε ότι είχε αποτύχει στις ιατρικές εξετάσεις στις Κάτω Χώρες και θα επέστρεφε στην Πράγα.Ο Βατσλίκ έπαιξε για τη Ζίζκοφ κατά το πρώτο μισό της σεζόν 2011-12. Τον Ιανουάριο του 2012, με τη Ζίζκοφ να βρίσκεται στον πάτο της βαθμολογίας με επτά πόντους σε 16 αγώνες, ο Βατσλίκ μεταγράφηκε στη Σπάρτα Πράγας με αναφερόμενη αμοιβή 8,25 εκατομμυρίων κορόνων, υπογράφοντας συμβόλαιο μέχρι το καλοκαίρι του 2016. Τον Μάιο του 2014, ο Βατσλίκ υπέγραψε τετραετές συμβόλαιο με την ΦΚ Βασιλεία της Σούπερ Λιγκ Ελβετίας. Έκανε το ντεμπούτο του στις 19 Ιουλίου 2014, στη νίκη με 2-1 εναντίον της Άαραου. Η σεζόν 2014-15 ήταν εκείνη όπου η ομάδα κέρδισε το πρωτάθλημα κέρδισε για έκτη συνεχόμενη φορά και έφτασε στον τελικό του Κυπέλλου Ελβετίας. Για τρίτη συνεχόμενη σεζόν, τερμάτισαν ως φιναλίστ, χάνοντας με 0-3 από την ΦΚ Σιόν στον τελικό. Η Βασιλεία μπήκε στο Τσάμπιονς Λιγκ στη φάση των ομίλων και έφτασε στη φάση νοκ-άουτ καθώς στις 9 Δεκεμβρίου 2014 έφερε ισοπαλία με 1-1 στο Άνφιλντ ενάντια στη Λίβερπουλ. Έπειτα, η Βασιλεία έχασε από την Πόρτο στον Γύρο των 16. Με τη Βασιλεία έπαιξε σε συνολικά 65 αγώνες (36 αγώνες Πρωταθλήματος, 6 Κυπέλλου, 8 Τσάμπιονς Λιγκ και 15 αγώνες προετοιμασίας). Υπό τον προπονητή Πάολο Σόουζα ο Βατσλίκ είχε συνολικά 51 εμφανίσεις, 33 στο πρωτάθλημα, 8 στο Champions League, καθώς και 10 σε αγώνες προετοιμασίας.Υπό τον προπονητή Ουρς Φίσερ, ο Βατσλίκ κέρδισε το Πρωτάθλημα Ελβετικής στο τέλος της σεζόν 2015-16 για άλλη μια φορά. Ο Βατσλίκ επέκτεινε το συμβόλαιο του με τον σύλλογο, με ισχύ μέχρι τα τέλη Ιουνίου 2021. Στη συνέχεια, στο τέλος της σεζόν 2016-17, ο Βατσλίκ κέρδισε το πρωτάθλημα για τρίτη φορά. Για τον σύλλογο αυτός ήταν ο όγδοος συνεχόμενος τίτλος και συνολικά ο 20ος τίτλος πρωταθλήματος. Κέρδισε επίσης το Κύπελλο Ελβετίας για 12η φορά, που σήμαινε ότι ο σύλλογος είχε κερδίσει το νταμπλ για έκτη φορά. Στις 9 Ιουλίου 2018, ο Βατσλίκ υπέγραψε με τη Σεβίλλη ΦΚ της Πριμέρα Ντιβισιόν. Μετά από τρία χρόνια, ο Βατσλίκ επιβεβαίωσε στη σελίδα του στο Facebook ότι θα αποχωρήσει από τη Σεβίλλη μετά το τέλος της σεζόν 2020-21. Στις 13 Ιουλίου 2021, ο Βατσλίκ υπέγραψε διετές συμβόλαιο με τον Ολυμπιακό. Την τελευταία μέρα των μεταγραφών τον Ιανουάριο του 2023 και έξι μήνες πριν την εκπνοή του συμβολαίου του με τον Ολυμπιακό, ο Βατσλίκ υπέγραψε συμβόλαιο με την Χάντερσφιλντ. Ο Βατσλίκ εκπροσώπησε την Τσεχία σε επίπεδο νέων μεταξύ 2005 και 2011, προχωρώντας από την ομάδα κάτω των 16 ετών έως την ομάδα κάτω των 21 ετών. Ο Βατσλίκ συμμετείχε στην Εθνική Τσεχίας ανδρών για πρώτη φορά το 2011, όπου επιλέχτηκε ως τρίτος τερματοφύλακας για τους αγώνες της ομάδας ενάντια στην Ισπανία και το Λουξεμβούργο, αν και δεν έπαιξε. Έκανε το ντεμπούτο για την Τσεχία στις 14 Νοεμβρίου 2012, σε φιλική νίκη με 3-0 εναντίον της Σλοβακίας. Ο Βατσλίκ ήταν ο βασικός τερματοφύλακας της Τσεχίας στο Ευρωπαϊκό Πρωτάθλημα του 2020. Σπάρτα Πράγας Πρωτάθλημα Τσεχίας: 2013-14Βασιλεία Σούπερ Λιγκ Ελβετίας: 2014-15, 2015-16, 2016-17 Κύπελλο Ελβετίας: 2016-17, φιναλίστ: 2014-15Σεβίλλη UEFA Europa League: 2019-20 UEFA Super Cup φιναλίστ: 2020Εθνικές Χάλκινο μετάλλιο, Τσάινα Καπ: 2018 Χάλκινο μετάλλιο, Ευρωπαϊκό Πρωτάθλημα U21: 2011Ατομικές Ευρωπαϊκό Πρωτάθλημα U21: Ομάδα της Διοργάνωσης 2011 Παίκτης του μήνα της Πριμέρα Ντιβισιόν: Νοέμβριος 2018 Τσέχος Ποδοσφαιριστής της Χρονιάς: 2018 Χρυσή Μπάλα (Τσεχία): 2019 Προφίλ περιόδου 2015/16 στην αρχική σελίδα του Swiss Football League Αρχειοθετήθηκε 2017-08-29 στο Wayback Machine. (Τσεχικά) Τομάς Βατσλίκ – Στατιστικά Α΄ Κατηγορίας Τσεχίας στο Fotbal DNES (Αγγλικά) Προφίλ Τομάς Βατσλίκ στο Soccerway Προφίλ στο Transfermarkt.com